28.7.2023
FI
Euroopan unionin virallinen lehti
C 267/21 Torstai 2. helmikuuta 2023
20. panee tyytyväisenä merkille EU:n televiestintäyritysten ja ukrainalaisten televiestintäyritysten välisen, EU:n tuella solmitun sopimuksen verkkovierailupalvelujen käytöstä kotimaan hinnalla, mistä on hyötyä ukrainalaisille pakolaisille, ja pitää myönteisenä sen jatkamista; kehottaa integroimaan Ukrainan televiestintämarkkinat EU:n televiestintämarkkinoihin; 21. kehottaa komissiota ja jäsenvaltioita vahvistamaan strategista viestintää ja antamaan asianmukaista tietoa laajentumisen molemminpuolisista hyödyistä ja mahdollisuuksista sekä Ukrainassa että jäsenvaltioissa, jotta voidaan edelleen lisätä tukea ja parantaa ymmärtämystä liittymisprosessista; kehottaa komissiota ja jäsenvaltioita parantamaan EU:n rahoituksen ja sen konkreettisten tulosten näkyvyyttä Ukrainassa; vaatii, että Ukrainan kansalaisyhteiskunnalla ja EU:lla on aktiivinen rooli näiden tavoitteiden täytäntöönpanossa; 22. panee tyytyväisenä merkille Ukrainan aktiivisen osallistumisen EU:n itäistä kumppanuutta koskevaan aloitteeseen ja kehottaa vahvistamaan edelleen tätä poliittista aloitetta tärkeänä foorumina alueelliselle yhteistyölle ja uudistuksista saatujen kokemusten vaihdolle sellaisten kumppanimaiden välillä, jotka pyrkivät joko tiiviimpään yhteistyöhön EU:n kanssa tai EU-jäsenyyteen; 23. kehottaa EU:n toimielimiä laajentamaan Ukrainan virkamiesten mahdollisuuksia tutustua EU:n toimielinten työhön ja tarkkailla sitä; kannustaa järjestämään jäsenvaltioiden ja Ukrainan parlamenttien kahdenvälisiä parlamentaarisia kokouksia; kehottaa EU:ta ja sen jäsenvaltioita jatkamaan koulutusmahdollisuuksien tarjoamista muun muassa Ukrainan nuorisolle, virkamiehille ja diplomaateille; kehottaa käynnistämään menettelyt itäisen kumppanuuden julkishallinnon akatemian perustamiseksi; 24. kehottaa jäsenvaltioita hyväksymään kymmenennen Venäjän vastaisen pakotepaketin mahdollisimman pian ja kehottaa esittämään ennakoivasti ehdotuksia pakotteiden kehittämisestä uusien alojen ja henkilöiden muodossa; kehottaa kaikkia jäsenvaltioita osoittamaan edelleen yhtenäisyyttä Venäjän Ukrainaa vastaan käymän sodan edessä; kehottaa kaikkia kumppaneita, erityisesti EU:n ehdokasmaita ja mahdollisia ehdokasmaita, yhtymään pakotepaketteihin; 25. kehottaa laajentamaan pakotteiden kohteena olevien henkilöiden ja yhteisöjen luetteloa sisällyttämällä siihen EU:n markkinoilla yhä läsnä olevat venäläiset yritykset, kuten Lukoil ja Rosatom, ja henkilöt, jotka ovat osallistuneet pakkosiirtoihin, venäläisten kansalaisaktivistien ja poliittisen opposition jäsenten laittomaan vangitsemiseen, Luhanskin, Hersonin, Zaporižžjan ja Donetskin laittomiin ”kansanäänestyksiin” ja Krimillä ja Sevastopolissa järjestettyihin laittomiin ”vaaleihin”, sekä kaikki valtioduuman puolueiden jäsenet, myös alueellisella ja kunnallisella tasolla, sekä Venäjän propagandamedian jäsenet, jotka levittävät Ukrainan vastaisia ja sotaa puolustavia mielipiteitä; kehottaa neuvostoa laajentamaan pakotteiden kohteena olevien henkilöiden luetteloa Aleksei Navalnyin korruptiontorjuntasäätiön ehdottaman luettelon perusteella; kehottaa samalla Ukrainaa hyväksymään Ukrainan Magnitski-lain; kehottaa kieltämään Venäjän federaatiosta peräisin olevien raakatimanttien tai jalostettujen timanttien suoran tai välillisen tuonnin, oston tai kauttakulun; 26. vaatii jälleen kieltämään välittömästi ja kokonaan fossiilisten polttoaineiden ja uraanin tuonnin Venäjältä ja luopumaan täysin Nord Stream 1- ja Nord Stream 2 -kaasuputkista, jotta Putinin sotakoneiston rahoittaminen EU:n varoin saataisiin loppumaan; kehottaa vahvistamaan Valko-Venäjään kohdistettavia rajoittavia toimenpiteitä; kehottaa neuvostoa yhteistyössä kansainvälisten kumppaneiden kanssa alentamaan Venäjältä peräisin olevan tai sieltä vietävän öljyn hintakattoa; 27. kehottaa komissiota ja EU:n valvontaviranomaisia seuraamaan tiiviisti, että jäsenvaltiot panevat tehokkaasti ja kattavasti kaikki EU:n pakotteet täytäntöön, ja puuttumaan mahdollisiin kiertämiskäytäntöihin, myös sulkemalla nykyisiä porsaanreikiä; tuomitsee ne kolmannet maat, jotka ovat auttaneet Venäjää ja Valko-Venäjää kiertämään määrättyjä pakotteita, ja pyytää komissiota ja jäsenvaltioita harkitsemaan toimenpiteitä näitä kolmansia maita vastaan; 28.
Tuomitsee Kansainvälisen olympiakomitean äskettäisen päätöksen antaa venäläisille ja valkovenäläisille urheilijoille mahdollisuus kilpailla Pariisin 2024 olympialaisten karsinnoissa neutraalin lipun alla, mikä on vastoin kyseisten maiden monitahoista eristämistä ja mitä molemmat hallitukset käyttävät propagandatarkoituksiinsa.
29. kehottaa jälleen EU:ta ja sen jäsenvaltioita tiukentamaan Venäjän federaation kansainvälistä eristystä, mukaan luettuna Venäjän jäsenyys kansainvälisissä järjestöissä ja elimissä, pidättymään virallisten tapahtumien järjestämisestä Venäjän federaation alueella ja saattamaan Moskovan kanssa ylläpidettävät diplomaattisuhteet alhaisemmalle tasolle; 30. tuomitsee sen, että Venäjä miehittää laittomasti Ukrainan Zaporižžjan ydinvoimalaa, ja kannattaa Kansainvälisen atomienergiajärjestön ehdotusta ydinturvallisuuden ja ydinturvajärjestelyjen suojavyöhykkeen perustamisesta sen ympärille ydin- tai säteilyonnettomuuden riskin lieventämiseksi;